IZJAVA O ODGOVORNOSTI

Spodaj podpisani/a:
 
__________________________________________________________________________________
(ime priimek, naslov, datum rojstva, telefonska številka)
 
potrjujem, da sem v celoti seznanjen_a z vsebino priloge te »Izjave o odgovornosti«. Izjava in priloga sta mi po skrbnem branju v celoti razumljivi, zato se z njima v celoti strinjam in ju sprejemam.
 
I: IZJAVA SKRBNIKA 

Izjavljam, da sprejemam »Izjavo o odgovornosti« za naslednjo lokacijo:
Bungee vadba, Ob Železnici 14, 1000 Ljubljana.

II: IZJAVA UPORABNIKA
  	
Izjavljam, da se bungee vadbe udeležujem prostovoljno, na lastno željo in na lastno odgovornost.

Zavedam se možnosti poškodb, ki lahko vključujejo zvine, zlome, udarnine ali v izjemno redkih primerih tudi hujše poškodbe, vključno z možnostjo invalidnosti ali smrti.

Zavezujem se, da bom ravnal_a odgovorno in skrbno tako do sebe kot do ostalih udeležencev in bom aktivnosti med bungee vadbo prilagodil_a svojim sposobnostim. Če ne bom prepričan_a, da lahko posamezno aktivnost izvedem varno, aktivnosti ne bom izvedel_a. Prav tako bom upošteval_a svoje znanje, izkušnje in telesne zmožnosti, vključno s svojim zdravstvenim stanjem.

Sprejemam vsa navodila za varno uporabo. Zavezujem se, da se bom z vsemi navodili skrbno seznanil_a ter jih dosledno upošteval_a, vključno z ustnimi navodili bungee ekipe. Soglašam, da neposredni nadzor skladnosti mojega ravnanja z navodili ni potreben.

Jamčim, da so moji podatki v zvezi s starostjo in zdravstvenim stanjem resnični. Nisem (in v bodočih obiskih ne bom) pod vplivom alkohola ali drugih nedovoljenih substanc, ali zdravil, ki vplivajo na psihofizične sposobnosti. Nimam bolezni ali telesnih okvar, ki bi pri bungee vadbi pomenile nevarnost zame ali za druge. Nisem v stanju nosečnosti, nimam nevroloških motenj, nimam nepravilnosti, psihičnih težav ali drugih resnih zdravstvenim stanj. V teh primerih se bom pred izvajanjem bungee vadbe predhodno posvetoval_a s svojim zdravnikom in od njega pridobil_a dovoljenje za izvajanje bungee vadbe, saj je izvajanje le te lahko ogrožajoče za posameznikovo zdravje. Po skrbnem razmisleku o svojih psihofizičnih sposobnostih prevzemam polno odgovornost za svoja ravnanja in posledice.

Odškodninsko odgovarjam za vso škodo, ki jo bom povzročil na bungee opremi.

Strinjam se, da moje obveznosti, sprejete s podpisom te izjave, veljajo za vse obiske bungee vadbe za nedoločen čas, da pred vsakim obiskom v tem obdobju ni potrebe po vsakokratnem podpisu izjave. Seznanjen_a sem, da izjavo lahko kadarkoli tudi prekličem. V primeru sprememb zdravstvenega oz. psihofizičnega stanja v primeru ponovnega obiska bungee vadbe, se zavezujem spremembe sporočiti izvajalcu bungee vadbe. 

Za svojo izjavo prevzemam vso materialno in kazensko odgovornost.

Priloga 
A: NAVODILA ZA VARNO UPORABO 
Za obisk je potrebna predhodna prijava preko instagrama bungee.vadba ali na kak drug način (sporočilo, preko facebooka ali spletne strani) ali na lokaciji izvajanja bungee vadbe. Prijavi se lahko oseba starejša od 18 let. 

˝Izjavo o odgovornosti˝ je potrebno lastnoročno podpisati in oddati izvajalcu bungee vadbe pred prvim treningom. 

SPLOŠNA NAVODILA
· Izvajanje bungee vadbe je na lastno odgovornost
· Pred, med in po vadbi je potrebno slediti vsem varnostnim navodilom izvajalca bungee vadbe
· Vedno je potrebno imeti nadzor nad svojim telesom. To pomeni, da ne prekoračite svojih fizičnih zmogljivosti in da izvajate le aktivnosti za katere ste prepričani, da jih lahko izvedete varno oz. imate ustrezno predznanje.
· Če ne upoštevate pravil, lahko pride do poškodb, kot so zvini in zlomi, v nekaterih primerih pa tudi resnejše poškodbe hrbtenice in invalidnost ali celo smrt.
· Za vadbo uporabljate športna oblačila, kompaktnejše legice.
· Pred vadbo je potrebno odložiti ves nakit in ostre predmete.
· Prepovedano je imeti v času vadbe karkoli v ustih (žvečilni gumi, bombon,…).
· Prepovedan je kakršenkoli vnos hrane ali pijače v času vadbe, vodo lahko spijete med pavzo.
· Vse osebne stvari, ki ste ji prinesli s sabo, prinesete v dvorano in jih odložite na vidno mesto. 

PRAVILA ZA BUNGEE VADBO:
· Vsak vadeči ima dodeljen spodnji del bungeeja, ki si ga po navodilih vaditelja ustrezno prilagodi. Vaditelj preveri, ali je oprema nameščena pravilno.
· Vsak vadeči ima tudi dodeljen 1 zgornji del bungeeja. Vaditelj nastavi bungee elastike tako, da segajo malo nad rameni vadečega in preveri, da je oprema nameščena pravilno. 
· Bungee elastike se prilagodijo glede na težo posameznika. Ustreznost elastik se preveri pred izvajanjem vadbe s poskusom dotika kolen na tla. 
· Po navodilih vaditelja, namestite bungee vrvi na karabin in ga ustrezno zavarujete. V primeru neuspelega poskusa, prosite vaditelja, da vam pomaga namestitit bungee vrvi. 
· V primeru, da se med vadbo oprema zrahlja, o tem nemudoma obvestite vaditelja, ki opremo ustrezno nastavi. 
· Vsak vadeči lahko med vadbo uporablja dodeljene uteži in elastiko za noge, uporaba opreme po navodilih vadečega.
· Vsi skoki in drugi bungee elementi so ustrezno ponazorjeni in razloženi s strani vaditelja. Skokov ne izvajate predhodno in jih izvajate samo v smeri, ki je bila v naprej dogovorjena. 
· Ponovitve skokov se izvajajo sočasno, da ne pride do nepotrebnih trkov med vadečimi. 
· Če je potreba po odmoru, jo vaditelj zagotovi. 
· V primeru astme ali kakšnih drugih problemov z dihali, slabega počutja, vrtoglavice, morate nemudoma obvestiti vaditelja. 
· Po končani vadbi počakate na svojem mestu, da vam vaditelj odpne bungee vrvi, ali pa jih odpnete sami, če to znate narediti in je vaditelj to predhodno potrdil. 
· Uteži ne mečete po dvorani, ampak jih odložite na stran, kjer nikogar ne ovirajo ali pa prosite vaditelja, da jih pospravi/umakne.
· Za konec je predviden razteg, lahko ga naredite po navodilih vaditelja, ali pa sami, če imate v mislih raztezne vaje, ki vam ustrezajo. 

B: ODGOVORNOST UPRAVLJALCA 
Upravljalec bungee vadbe je NAR, Robert Adrović s.p.

Upravljalec za škodo, ki bi jo utrpeli uporabniki in obiskovalci na sebi ali svoji lastnini, ne odgovarja.

D: UPORABA FOTOGRAFIJ IN VIDEOPOSNETKOV

NAR brez vašega soglasja ne snema in objavlja fotografij ali videoposnetkov, v katerih bi bilo moč prepoznati posameznika. Taka obdelava se izvede le v primeru podanega soglasja.

E: OPOZORILO
 
Veljavne so samo pravilno izpolnjene »Izjave o odgovornosti«. Podpisnik_ca »Izjave o odgovornosti« se izrecno zavezuje, da v primeru poškodbe ali škode proti izvajalcu bungee vadbe ne bo vložil civilne tožbe ali začel kazenskega pregona.

Na bungee vadbo je potrebno prispeti pravočasno (5 minut prej). V primeru zamude ni možnosti povračila kupnine. V kolikor je čas zamude večji od zakupljenega časa vadbe, termin propade. V primeru, da ne morete priti na dogovorjeni termin, to javite pravočasno in imate možnost nadomeščanja termina v kateri drugi skupini, če je prostor. Izvajalec ni dolžan zagotoviti dodatnega termina za posameznika, ki se ni udeležil vadbe. Vračila kupnine ni. 

Ekipa bungee vadba lahko od vsake osebe zahteva, da zapusti bungee vadbo, brez povračila cene kupnine v naslednjih primerih:
· če oseba krši navodila ekipe/pravila bungee vadbe tudi po dvakratnem ustnem opozorilu ekipe na spoštovanje pravil/navodil,
· ob oceni ekipe, da je oseba pod vplivom i) alkohola ali ii) nedovoljenih substanc ali iii) zdravil, ki vidno vplivajo na njeno sposobnost varnega izvajanja bungee vadbe,
· če oseba nima primerne opreme za varno izvajanje bungee vadbe. 
 
Za resničnost podatkov v Izjavi o odgovornosti sprejemam polno odgovornost.
 
 
 
_________________________________  	                     _________________________________
 
(podpis)                               	                                                 (kraj, datum)




